techiaith/cofnodycynulliad_en-cy huggingface dataset:
English: I thank Helen Mary Jones for that, and of course I agree with her first contribution. The taxes we pay are the admission charge to a civilised society. If we didn't have taxes and didn't pay them then we wouldn't have the services that we talk about all the time on the floor of this Assembly, and which Members opposite are forever urging further investments and more expenditures for, while at the same time devising plans to deprive us of what we need in order to be able to do so. I know that Helen Mary Jones will be interested to know that earlier this month Welsh Treasury officials hosted a meeting here in Cardiff involving the Treasury, the Scottish Government and the Northern Ireland Executive, which was a workshop to look at new common ways in which new taxes could be devolved inside the United Kingdom. And that discussion was a productive one, and it will help in some other practical ways in which new opportunities that might come our way in the future can be navigated through the machinery of the United Kingdom.
Welsh: Diolchaf i Helen Mary Jones am hynna, ac wrth gwrs rwy'n cytuno â'i chyfraniad cyntaf. Y trethi yr ydym ni'n eu talu yw'r tâl mynediad i gymdeithas wâr. Pe na byddai gennym ni drethi ac nad oeddem ni'n eu talu yna ni fyddai gennym ni'r gwasanaethau yr ydym ni'n siarad amdanyn nhw drwy'r amser ar lawr y Cynulliad hwn, ac y mae'r Aelodau gyferbyn yn annog rhagor o fuddsoddiadau a mwy o wariant arnyn nhw yn barhaus, gan ddyfeisio cynlluniau ar yr un pryd i'n hamddifadu ni o'r hyn sydd ei angen arnom er mwyn gallu gwneud hynny. Gwn y bydd o ddiddordeb i Helen Mary Jones wybod bod swyddogion Trysorlys Cymru wedi cynnal cyfarfod yma yng Nghaerdydd yn gynharach y mis hwn a oedd yn cynnwys y Trysorlys, Llywodraeth yr Alban a Gweithrediaeth Gogledd Iwerddon, a oedd yn weithdy i edrych ar ffyrdd cyffredin newydd y gallai trethi newydd gael eu datganoli o fewn y Deyrnas Unedig. Ac roedd y drafodaeth honno'n un gynhyrchiol, a bydd yn helpu mewn rhai ffyrdd ymarferol eraill lle y gall cyfleoedd newydd a allai ddod i'n rhan yn y dyfodol gael eu llywio drwy beirianwaith y Deyrnas Unedig.
English: Diolch, Llywydd. First Minister, one cannot begin to imagine the grief of parents who suffer the loss of a child. As reported by BBC Wales Investigates last night, an inquest found that the healthcare provided to Sarah Handy contributed to her baby's death in 2017. Her case is one of 140 being reviewed to establish whether mothers and babies were harmed while receiving care at Cwm Taf Morgannwg maternity units. Rebecca Long-Bailey, a Labour leadership candidate, called for a public inquiry into maternity failures at the health board, only to retract her comments later. The Labour leader of Rhondda Cynon Taf County Borough Council says it's 'an absolute scandal' that nobody on the health board has been held to account. He's backing Mrs Handy's call for a criminal investigation. Are you?
Welsh: Diolch, Llywydd. Prif Weinidog, ni ellir dechrau dychmygu galar rhieni sy'n colli plentyn. Fel yr adroddwyd gan BBC Wales Investigates neithiwr, canfu cwest bod y gofal iechyd a roddwyd i Sarah Handy wedi cyfrannu at farwolaeth ei babi yn 2017. Mae ei hachos hi yn un o 140 sy'n cael eu hadolygu i ganfod pa un a gafodd mamau a babanod eu niweidio tra eu bod yn derbyn gofal yn unedau mamolaeth Cwm Taf Morgannwg. Galwodd Rebecca Long-Bailey, ymgeisydd am arweinyddiaeth Llafur, am ymchwiliad cyhoeddus i fethiannau mamolaeth yn y bwrdd iechyd, dim ond i dynnu ei sylwadau'n ôl yn ddiweddarach. Mae arweinydd Llafur Cyngor Bwrdeistref Sirol Rhondda Cynon Taf yn dweud ei bod yn 'sgandal llwyr' nad oes unrhyw un ar y bwrdd iechyd wedi ei ddwyn i gyfrif. Mae'n cefnogi galwad Mrs Handy am ymchwiliad troseddol. A ydych chi?
English: Well, Llywydd, I agree with what Adam Price said at the start, that a loss of a child in any circumstances, and even more so in circumstances that might have been preventable, cannot be imagined in the impact that that has in the lives of families. I've heard calls for a criminal investigation. That will be entirely a matter for the police and not a matter for me, and I'm going to say nothing on that subject this afternoon that could be interpreted in any way as prejudicing the police's ability to discharge their responsibilities.
Welsh: Wel, Llywydd, rwy'n cytuno â'r hyn a ddywedodd Adam Price ar y dechrau, sef na ellir dychmygu colli plentyn o dan unrhyw amgylchiadau, a hyd yn oed yn fwy felly o dan amgylchiadau y gellid bod wedi eu hosgoi, o ran yr effaith y mae hynny'n ei chael ar fywydau teuluoedd. Rwyf i wedi clywed galwadau am ymchwiliad troseddol. Mater i'r heddlu yn llwyr fydd hynny, nid mater i mi, ac ni fyddaf yn dweud dim ar y pwnc hwnnw y prynhawn yma y gellid ei ddehongli mewn unrhyw ffordd fel un sy'n niweidio gallu'r heddlu i gyflawni eu cyfrifoldebau.
English: In last night's programme, Andrew Morgan also said that when there were calls for the resignation of Cwm Taf's chief executive, he was asked not to speak out. Do you agree that any attempt to gag an elected representative is totally unacceptable? And will he launch his own investigation to see whether the allegations that Mr Morgan made vis-à-vis the health board are true? Cwm Taf is not the only health board where there are serious questions. Of course, Betsi Cadwaladr is now in its fifth year of special measures, and it has an alarming rate of patient safety incidents. Between November 2017 and December 2019, there were 520 incidents within Betsi that resulted in death or serious harm. That total is higher than all the other health boards in Wales combined. Now, there is either a serious underlying problem within Betsi or there is severe underreporting elsewhere in Wales. Which is it?
Welsh: Yn y rhaglen neithiwr, dywedodd Andrew Morgan hefyd, pan oedd galwadau am i brif weithredwr Cwm Taf ymddiswyddo, y gofynnwyd iddo beidio â siarad yn gyhoeddus. A ydych chi'n cytuno bod unrhyw ymgais i gau ceg cynrychiolydd etholedig yn gwbl annerbyniol? Ac a wnaiff ef lansio ei ymchwiliad ei hun i weld a yw'r honiadau a wnaeth Mr Morgan am y bwrdd iechyd yn wir? Nid Cwm Taf yw'r unig fwrdd iechyd lle y ceir cwestiynau difrifol. Wrth gwrs, mae Betsi Cadwaladr bellach yn ei bumed flwyddyn o fesurau arbennig, ac mae ganddo gyfradd frawychus o ddigwyddiadau'n ymwneud â diogelwch cleifion. Rhwng Tachwedd 2017 a Rhagfyr 2019, cafwyd 520 o ddigwyddiadau ym mwrdd Betsi a arweiniodd at farwolaeth neu niwed difrifol. Mae'r cyfanswm hwnnw'n uwch na'r holl fyrddau iechyd eraill yng Nghymru gyda'i gilydd. Nawr, mae naill ai problem sylfaenol ddifrifol o fewn Betsi neu mae hysbysu annigonol difrifol mewn mannau eraill yng Nghymru. Pa un sy'n wir?
English: Llywydd, I think the leader of RCT is able to speak for himself. I know him very well and hold him in very high regard. He's made no request of me, and I'm sure that he's more than capable of doing so for himself, should he wish to do so. The figures in Betsi Cadwaladr are, I believe, a sign of a health board in which reporting incidents and learning from them has become part of its culture, and that is something that we want to see everywhere in Wales. We regularly have this exchange on the floor of the Assembly, where we say that we want a learning culture, we say we want a culture in health boards where people are not afraid to speak up and have things recorded, and then when that happens, we have questions that say, 'Oh, everything must be awful, look at the incidents that are reported.' I just don't think we can have it both ways. I think the fact that there are figures in Betsi Cadwaladr that demonstrate that staff are willing to report things shows that there is a culture there now that wants to learn from the way that things are conducted, and that maybe wasn't the case there not that many years ago.
Welsh: Llywydd, rwy'n credu bod arweinydd Rhondda Cynon Taf yn gallu siarad drosto'i hun. Rwy'n ei adnabod yn dda iawn ac mae gen i barch mawr tuag ato. Nid yw wedi gwneud unrhyw gais i mi, ac rwy'n siŵr ei fod yn fwy na digon galluog i wneud hynny drosto'i hun, pe byddai'n dymuno gwneud hynny. Credaf fod y ffigurau yn Betsi Cadwaladr yn arwydd o fwrdd iechyd lle mae hysbysu am ddigwyddiadau a dysgu oddi wrthyn nhw wedi dod yn rhan o'i ddiwylliant, ac mae hynny'n rhywbeth yr ydym ni eisiau ei weld ym mhobman yng Nghymru. Rydym ni'n cael y drafodaeth hon yn rheolaidd ar lawr y Cynulliad, pryd yr ydym ni'n dweud ein bod ni eisiau diwylliant o ddysgu, rydym ni'n dweud ein bod ni eisiau diwylliant mewn byrddau iechyd lle nad yw pobl yn ofni lleisio eu barn a chofnodi pethau, ac wedyn pan fydd hynny'n digwydd, rydym ni'n cael cwestiynau sy'n dweud, 'O, mae'n rhaid bod popeth yn ofnadwy, edrychwch ar y digwyddiadau sy'n cael eu cyhoeddi.' Nid wyf i'n credu y gallwn ni ei chael hi'r ddwy ffordd. Rwy'n credu bod y ffaith bod ffigurau ar gael ym mwrdd Betsi Cadwaladr sy'n dangos bod staff yn barod i hysbysu am bethau yn dangos bod diwylliant yno nawr sydd eisiau dysgu o'r ffordd y mae pethau'n cael eu gwneud, ac efallai nad oedd hynny'n wir yn y fan honno ddim llawer o flynyddoedd yn ôl.
English: Between December 2018 and December 2019 - the figures released just today - there were 41 incidents resulting in death registered within Betsi. That's 53 per cent of all such deaths reported by Welsh health boards in total. That's obviously disproportionately high when you consider that health board covers just about 20 per cent of the population of Wales. If I've understood the First Minister correctly, what he is saying - but he can respond to confirm whether my understanding is correct - is, in response to my question, he seems to be of the view that there is underreporting of serious incidents in the rest of Wales and that there, presumably, are deaths as a result of incidents that are unreported in the rest of Wales, which, of course, was one of the most serious charges in the report into the maternity services in Cwm Taf. So, is the First Minister saying now that the key failing, the lack of reporting of serious incidents that was at the heart of the problem at Cwm Taf, is actually a general problem in other health boards, apart from Betsi, throughout Wales?
Welsh: Rhwng Rhagfyr 2018 a Rhagfyr 2019 - cyhoeddwyd y ffigurau heddiw ddiwethaf - cofrestrwyd 41 o ddigwyddiadau a arweiniodd at farwolaeth yn Betsi. Mae hynny'n gyfanswm o 53 y cant o'r holl farwolaethau o'r fath a gofnodwyd gan fyrddau iechyd Cymru. Mae hynny'n amlwg yn anghymesur o uchel pan ystyriwch chi fod y bwrdd iechyd yn gyfrifol am tua 20 y cant yn unig o boblogaeth Cymru. Os wyf i wedi deall y Prif Weinidog yn iawn, yr hyn y mae'n ei ddweud - ond gall ymateb i gadarnhau a yw fy nealltwriaeth yn gywir - yw, mewn ymateb i fy nghwestiwn, mae'n ymddangos ei fod o'r farn bod diffyg hysbysu am ddigwyddiadau difrifol yng ngweddill Cymru a bod, mae'n debyg, marwolaethau o ganlyniad i ddigwyddiadau nad ydyn nhw'n cael eu hysbysu yng ngweddill Cymru, sef, wrth gwrs, yn un o'r cyhuddiadau mwyaf difrifol yn yr adroddiad ar wasanaethau mamolaeth yng Nghwm Taf. Felly, a yw'r Prif Weinidog yn dweud nawr bod y methiant allweddol, y diffyg hysbysu am ddigwyddiadau difrifol a oedd wrth wraidd y broblem yng Nghwm Taf, mewn gwirionedd yn broblem gyffredinol mewn byrddau iechyd eraill, ac eithrio Betsi, ledled Cymru?
English: I must say, Llywydd, I think that is a complete farrago. It's simply building one sort of unsubstantiated assertion on top of another. I said no such thing, nor would I. What I am saying here is that we want a culture in the NHS in Wales where, when things go wrong, people feel empowered to speak up, that things are reported, and things are learned as a result of those reports being made. I want to see that in every part of Wales. And the Member's attempt to try and drag the NHS through the mud once again this afternoon - because that's what he does, and he does it ever so regularly here, he does it very regularly here, he did it again this afternoon - doesn't do him any good, and it certainly doesn't do any good to patients in the Welsh health service.
Welsh: Mae'n rhaid i mi ddweud, Llywydd, fy mod i'n meddwl bod hynna'n gybolfa lwyr. Mae'n fater syml o adeiladu un math o haeriad di-sail ar ben y llall. Ni ddywedais i ddim o'r fath beth, ac ni fyddwn i'n gwneud hynny. Yr hyn yr wyf i yn ei ddweud yn y fan yma yw ein bod ni eisiau diwylliant yn y GIG yng Nghymru lle mae pobl, pan fydd pethau'n mynd o chwith, yn teimlo wedi eu grymuso i leisio eu barn, bod pethau'n cael eu hadrodd, a bod pethau'n cael eu dysgu o ganlyniad i wneud yr adroddiadau hynny. Rwyf i eisiau gweld hynny ym mhob rhan o Gymru. Ac nid yw ymgais yr Aelod i geisio llusgo'r GIG drwy'r mwd unwaith eto y prynhawn yma - oherwydd dyna mae'n ei wneud, ac mae'n gwneud hynny mor rheolaidd yn y fan yma, mae'n gwneud hynny'n rheolaidd iawn yn y fan yma, fe wnaeth hynny eto y prynhawn yma - yn gwneud unrhyw les iddo, ac yn sicr nid yw'n gwneud unrhyw les i gleifion yng ngwasanaeth iechyd Cymru.
English: Diolch, Llywydd. First Minister, last week, it was reported that the A465 Heads of the Valleys road is facing possible further delays and, as you know, it's already significantly over budget. That road was due to be finished at the end of last year. Could you tell us when the Heads of the Valleys road will be completed, and can you also confirm whether the Welsh Government will be spending any additional resources in excess of the current budget to ensure the road is finally completed?
Welsh: Diolch, Llywydd. Prif Weinidog, adroddwyd yr wythnos diwethaf bod ffordd Blaenau'r Cymoedd yr A465 yn wynebu oediadau pellach posibl, ac fel y gwyddoch, mae eisoes dros y gyllideb yn sylweddol. Roedd disgwyl i'r ffordd honno gael ei gorffen ddiwedd y llynedd. A allech chi ddweud wrthym ni pryd y bydd ffordd Blaenau'r Cymoedd yn cael ei chwblhau, ac a allwch chi hefyd gadarnhau pa un a fydd Llywodraeth Cymru yn gwario unrhyw adnoddau ychwanegol y tu draw i'r gyllideb bresennol i sicrhau bod y ffordd yn cael ei chwblhau o'r diwedd?
English: Llywydd, the timescales for the completion of the road remain as set out in the statement made by my colleague Ken Skates when he last reported this matter to the floor of the National Assembly. Those timescales have not altered. The Minister will make a further statement on progress in completion of that section of the Heads of the Valleys road. The budget for the completion is beyond what had originally been anticipated. That is partly explained by the challenging topography that the constructors have faced in making their way through one of the biggest gorges that we've ever built a road of this sort through in Wales. There have been disputes between the Welsh Government and the contractor over some of the other costs that have been raised with us, and they remain subject to ongoing arbitration between the parties.
Welsh: Llywydd, mae'r amserlenni ar gyfer cwblhau'r ffordd yn dal i fod fel y'u nodwyd yn y datganiad a wnaed gan fy nghyd-Weinidog Ken Skates y tro diwethaf iddo adrodd am y mater hwn i lawr y Cynulliad Cenedlaethol. Nid yw'r amserlenni hynny wedi newid. Bydd y Gweinidog yn gwneud datganiad arall ar hynt y gwaith o gwblhau'r rhan honno o ffordd Blaenau'r Cymoedd. Mae'r gyllideb ar gyfer cwblhau'r gwaith y tu hwnt i'r hyn a ragwelwyd yn wreiddiol. Caiff hynny ei esbonio'n rhannol gan y topograffi heriol y mae'r adeiladwyr wedi ei wynebu wrth iddyn nhw wneud eu ffordd drwy un o'r ceunentydd mwyaf yr ydym ni erioed wedi adeiladu ffordd o'r math hwn drwyddo yng Nghymru. Cafwyd anghydfod rhwng Llywodraeth Cymru a'r contractwr ynghylch rhai o'r costau eraill a godwyd gyda ni, ac maen nhw'n dal i fod yn destun cymrodeddu parhaus rhwng y partïon.
English: First Minister, this particular stretch of road is just one example of many of the frustrations that communities across Wales have had with the Welsh Government's handling of road infrastructure projects. At the end of last year, the Welsh Infrastructure Alliance made it clear in their report that significant investment is required in Wales's trunk road network and more certainty is required on the delivery timescales of schemes set out in the national transport plan - and that's entirely true, First Minister. In west Wales, the continual calls to dual the A40 have simply fallen on deaf ears. And, of course, the decision not to press ahead with a solution to the M4 has once again left communities along that corridor frustrated and annoyed. In 2011, the Wales Audit Office found that major transport projects had cost substantially more and taken longer to complete than expected, with overspends totalling £226 million. This took place under a Labour Government. First Minister, do you accept that lessons simply haven't been learned from that damning report, and do you recognise the very distressing impact that your Government's mismanagement of road projects is having on people's lives across Wales?
Welsh: Prif Weinidog, dim ond un enghraifft o lawer yw'r rhan benodol hon o ffordd o'r rhwystredigaethau y mae cymunedau ledled Cymru wedi eu cael gyda'r ffordd y mae Llywodraeth Cymru wedi ymdrin â phrosiectau seilwaith ffyrdd. Ddiwedd y llynedd, fe'i gwnaed yn eglur gan Gynghrair Seilwaith Cymru yn eu hadroddiad bod angen buddsoddiad sylweddol yn rhwydwaith cefnffyrdd Cymru a bod angen mwy o sicrwydd ynglŷn ag amserlenni cyflawni'r cynlluniau a nodir yn y cynllun trafnidiaeth cenedlaethol - ac mae hynny'n hollol wir, Prif Weinidog. Yn y gorllewin, mae'r galwadau parhaus i ddeuoli'r A40 wedi cael eu hanwybyddu'n llwyr. Ac, wrth gwrs, mae'r penderfyniad i beidio â bwrw ymlaen ag ateb i'r M4 unwaith eto wedi gadael cymunedau ar hyd y coridor hwnnw'n rhwystredig ac yn ddig. Yn 2011, canfu Swyddfa Archwilio Cymru bod prosiectau trafnidiaeth mawr wedi costio llawer mwy ac wedi cymryd mwy o amser i'w cwblhau na'r disgwyl, gyda chyfanswm gorwariant o £226 miliwn. Digwyddodd hyn o dan Lywodraeth Lafur. Prif Weinidog, a ydych chi'n derbyn nad yw gwersi wedi cael eu dysgu o'r adroddiad damniol hwnnw, ac a ydych chi'n cydnabod yr effaith ofidus iawn y mae camreolaeth eich Llywodraeth o brosiectau ffyrdd yn ei chael ar fywydau pobl ledled Cymru?
English: Llywydd, if I thought for a moment there was a lesson to be learned from the party responsible for the HS2 line and the billions - . He talks to me about £226 million; that's barely a week's overspend in his Government's handling of HS2, where there are billions - billions and billions of pounds. That's a project dreamed up by his party, entirely the responsibility of his party. He thinks that he can come here and criticise us for the way that we conduct things when his party is a scandal across the whole of Europe for the way that it has conducted itself in relation to that transport programme. He quotes me a report of 2011. In 2011, we were at the very start of the year-by-year slash and burn through the capital programme of this Labour Government by his Government at Westminster. If we had the budget today that we'd had back then, we would be able to do more in a whole range of capital investments here in Wales. I'm not apologising for the record of the Welsh Government: the Newtown bypass, completed on budget and on time; the work that we are doing in Valleys communities that his party would quite certainly never contemplate spending. In every part of Wales, this Government invests to the very fullest extent that we are able, despite the depredations of austerity that his party has imposed on us. And those things are appreciated - far from his carping away at the way things happen - those things are appreciated in every part of Wales as well.
Welsh: Llywydd, pe bawn i'n meddwl am eiliad bod gwers i'w dysgu gan y blaid a oedd yn gyfrifol am reilffordd HS2 a'r biliynau - . Mae'n siarad â mi am £226 miliwn; prin fod hynny'n orwariant o wythnos yn ymdriniaeth ei Lywodraeth ef o HS2, lle ceir biliynau - biliynau a biliynau o bunnoedd. Mae hwnnw'n brosiect a luniwyd gan ei blaid ef, a chyfrifoldeb ei blaid ef yn llwyr. Mae'n credu y gall ddod i'r fan yma a'n beirniadu ni am y ffordd yr ydym ni'n gwneud pethau pan fo'i blaid ef yn sgandal ar draws Ewrop gyfan am y ffordd y mae wedi ymddwyn o ran y rhaglen drafnidiaeth honno. Mae'n dyfynnu adroddiad i mi o 2011. Yn 2011, roeddem ni ar gychwyn cyntaf y cwtogi o flwyddyn i flwyddyn drwy raglen gyfalaf y Llywodraeth Lafur hon gan ei Lywodraeth ef yn San Steffan. Pe byddai gennym ni'r gyllideb heddiw yr oedd gennym ni bryd hynny, byddem ni'n gallu gwneud mwy mewn amrywiaeth eang o fuddsoddiadau cyfalaf yma yng Nghymru. Nid wyf i'n ymddiheuro am hanes Llywodraeth Cymru: ffordd osgoi'r Drenewydd, a gwblhawyd yn unol â'r gyllideb ac yn brydlon; y gwaith yr ydym ni'n ei wneud yng nghymunedau'r Cymoedd na fyddai ei blaid ef yn gwbl sicr yn ystyried ei wario. Ym mhob rhan o Gymru, mae'r Llywodraeth hon yn buddsoddi i'r graddau llawnaf posibl, er gwaethaf holl galedi'r cyni cyllidol y mae ei blaid ef wedi ei orfodi arnom ni. A gwerthfawrogir y pethau hynny - ymhell o'i achwyn ynghylch y ffordd y mae pethau'n digwydd - gwerthfawrogir y pethau hynny ym mhob rhan o Gymru hefyd.
English: Well, you should apologise, First Minister, for the mismanagement of this particular project, and you should be apologising to the people of Wales for other projects that your Government has mismanaged. It's a fact that communities are frustrated with the Welsh Government's approach to road infrastructure here in Wales, and there seems, to me, little accountability from Ministers for your Government's mismanagement. Now, First Minister, you will be aware of plans by Cardiff Council to introduce a congestion charge - or a Valleys tax, as your own Members have called it - to charge non-residents to travel in and out of Cardiff. Now, those plans have been criticised by your colleague the Member for Caerphilly, who has made it clear that the charge should not be brought in unless there are clear alternatives to car use, and that the charge should also apply to Cardiff residents as well. The Member for Blaenau Gwent has rightly called it a Valleys tax. Now, it's a fact that this scheme needs Welsh Government approval before it can be implemented. So, First Minister, is it your Government's intention to support Cardiff Council and sign off this Valleys tax? Do you genuinely believe that Cardiff's public transport system could handle the significant increase in demand that could come as a result of this proposal? And if you do sign off this proposal, how will you avoid creating an us-and-them environment between the Valleys and the capital?
Welsh: Wel, fe ddylech chi ymddiheuro, Prif Weinidog, am gamreoli'r prosiect penodol hwn, a dylech chi fod yn ymddiheuro i bobl Cymru am brosiectau eraill y mae eich Llywodraeth wedi eu camreoli. Mae'n ffaith bod cymunedau'n teimlo'n rhwystredig gyda dull Llywodraeth Cymru o ymdrin â seilwaith ffyrdd yma yng Nghymru, ac mae'n ymddangos i mi mai prin yw'r atebolrwydd gan Weinidogion am gamreolaeth eich Llywodraeth. Nawr, Prif Weinidog, byddwch yn ymwybodol o gynlluniau gan Gyngor Caerdydd i gyflwyno tâl atal tagfeydd - neu dreth y Cymoedd, fel y mae eich Aelodau eich hun wedi ei alw - i godi tâl ar y rhai nad ydyn nhw yn drigolion i deithio i mewn ac allan o Gaerdydd. Nawr, mae'r cynlluniau hynny wedi cael eu beirniadu gan eich cyd-Aelod, yr Aelod dros Gaerffili, sydd wedi ei gwneud yn eglur na ddylid cyflwyno'r tâl oni bai bod dewisiadau eglur eraill yn hytrach na defnyddio ceir, ac y dylai'r tâl gael ei godi ar drigolion Caerdydd hefyd. Mae'r Aelod dros Flaenau Gwent wedi ei alw'n dreth y Cymoedd, a hynny'n briodol. Nawr, mae'n ffaith bod y cynllun hwn angen cymeradwyaeth Llywodraeth Cymru cyn y gellir ei weithredu. Felly, Prif Weinidog, a yw'n fwriad gan eich Llywodraeth i gefnogi Cyngor Caerdydd a chymeradwyo'r dreth hon ar y Cymoedd? A ydych chi'n credu o ddifrif y gallai system trafnidiaeth gyhoeddus Caerdydd ymdopi â'r cynnydd sylweddol i alw a allai ddod o ganlyniad i'r cynnig hwn? Ac os byddwch chi'n cymeradwyo'r cynnig hwn, sut y gwnewch chi osgoi creu amgylchedd 'ni a nhw' rhwng y Cymoedd a'r brifddinas?